Желбіре , Жеңіс жалауы!

Жеңіс деген –шат күлкісі баланың,

Тыныштығы жер жаhанның,даланың.

Жеңіс деген-сылдыр күлкі,асқақ ән,

Тыныштығың сол Жеңістен басталған.

Міне, Ұлы Жеңістің 72 жылдық мерекесін тойлап отырмыз.Бүгінгі тамаша күнге жеткізген азаматтар- етегімен су кешіп,сұр шинельді төсек етіп, ақ қар , көк мұз жастанып, жаумен шайқасқан асыл әкелер мен әз ағаларымыздың, абзал ағаларымыз бен есіл ерлеріміздің батырлығына тағзым ете отыра, біздің мектебімізде үлкен тәрбиелік мағынасы зор іс-шара аталып өтілді.Жолдыбай негізгі мектебінде салтанатты жиынға таң сәріден соғыс жылдары әнұранға арналған әндер шырқалып, салтанатты жиынға ауыл тұрғындары мен тыл ардагерлері жиналды. Мерекелік жиынды мектеп директоры Бекишов Ардақ Болатұлы мектеп ұжымы атынан сөз сөйлеп, бейбіт күнге жеткізген ардагерлерімізге тағзым етіп, үлкен алғысын білдірді.

Отан үшін от кешкен азаматтар ескерткіштеріне гүл шоқтары қойылып, бір минут үнсіздікпен еске алдық,одан кейін мерекелік іс –шара мектеп оқушыларының қатысуымен дайындалған концертке ұласты.

Жеңіс күні біздер үшін ерекше мейрам болып саналады.Тыныштық күзетіп,ұрпақ тағдырын ойлаған, алтынның сынығындай болып арамызда жүрген соғыс ардагерлеріне мәңгі бас иеміз!

Жолдыбай негізгі мектебі.

Ағылшын тілі мұғалімі Омарова А.А.